नदी अपना लगभग पूरा लंबाई में एगो भ्रंश घाटी से हो के बहे ले आ एही कारन एकर बेसिन एरिया पूरूब से पच्छिम ओर पट्टी के रूप में बा आ उत्तरी आ दक्खिनी किनारे पर परबत श्रेणी खड़ा बाड़ी। परंपरागत रूप से बिंध्य परबत आ नर्मदा के उत्तर भारत आ दक्खिन भारत के बीचा के बिभाजक मानल जाला। नर्मदा के पहिला साहित्यिक उल्लेख कालीदास के रघुवंश काब्य में रेवा नाँव से मिले ला। एकरे साथे कई किसिम के कथा भी जुड़ल बा। भारत के हिंदू परंपरा में एह नदी के बहुत पबित्र मानल जाला।